Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 73

1. A képzési cél Operatőrök képzése, akik — az 1. számú melléklet 1. a) pontjában foglaltakra is tekintettel — a mozgóképi kifejezés valamennyi felvevő és képrögzítő technikai eljárásával — film, televízió, video — egyaránt képesek művészi alkotások létrehozására, rendelkeznek az ehhez szükséges képi látásmóddal, vizuális fantáziával, kompozíciós érzékkel, valamint a képi ábrázolás stílusjegyeinek, hatáselemeinek ismeretével; a rendezői szándékhoz alkalmazkodva bármely műfajban meg tudják teremteni a film vagy a televíziós játék képi világát, továbbá elsajátították a fényhatások létrehozását, a képszögek és gépmozgások, az optikák és expozíciók alkalmazását, a játéktér kialakítását, a színdramaturgiát, a laboratóriumi ismereteket; folyamatosan követni tudják a film- és videotechnika műszaki fejlődését.

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes